### Beslutning

Rita Jepsen, Margit Lund, Kristian Holst, Asger Søndergaard og Bøje Kjær kunne tiltræde indstillingen i overensstemmelse med Magistratens anbefaling.

 Stephan Ravn tog forbehold med henblik på en nærmere drøftelse i byrådsgruppen.

 Rolf Bech kunne ikke tiltræde indstillingen.
For at følge op på Indsatsplan Beder foreslås der gennemført åstedsforretninger og høringsprocesser med henblik på påbud og efterfølgende erstatningsfastsættelse på ejendomme med erhvervsmæssig drift. Det foreslås desuden, at Teknik og Miljø gennemfører påbud uden erstatning i de tilfælde, hvor forbud mod anvendelse af pesticider ikke har ekspropriativ karakter, men anses som en erstatningsfri regulering af ejendomsretten. Sidstnævnte vil typisk omfatte ejendomme uden erhvervsmæssig drift.

### Resumé

Byrådet har den 17. april 2013 vedtaget en plan for beskyttelse af drikkevandet: ”Indsatsplan Beder”. Planen dækker en sammenhængende drikkevandsressource omkring Mårslet, Beder og Bertil Frandsen.

 Fra denne ressource indvinder vandværkerne årligt ca. 15 % af kommunens drikkevand.

 Planen beskriver de nødvendige foranstaltninger til at sikre drikkevandsressourcen, herunder en indsats overfor anvendelsen af pesticider på arealer, hvor der er sårbarhed og fund af pesticider, blandt andet fund af godkendte pesticider.

 Ifølge planen skal pesticidfri drift opnås ved, at vandværkerne inden fem år fra planens vedtagelse indgår aftaler med lodsejerne i de boringsnære og sårbare områder. Dog skal der inden to år fra indsatsplanens vedtagelse være gennemført aftaler på mindst 50 % af de samlede arealer, som ved indsatsplanens vedtagelse mangler beskyttelse. Såfremt dette ikke er nået, vil [adresse] som udgangspunkt påbyde pesticidfri drift i medfør af miljøbeskyttelseslovens §§ 24 og 26 a på de arealer, der ligger nærmest vandindvindingerne.

 Der er nu gået to år og ca. 1/3 af ejendommene har taget imod tilbuddet om en frivillig aftale med vandværkerne.

 For at opnå beskyttelse på halvdelen af arealerne foreslås det, at der gives påbud til 13 jordbrugsejendomme og 33 øvrige ejendomme.

### Indstilling

Det indstilles, at Byrådet træffer beslutning om:

 At 1) At Teknik og Miljø afholder åstedsforretninger med henblik på gennemførelse af påbud om pesticidfri drift i de sårbare områder efter miljøbeskyttelseslovens § 26 a på matrikler vist i bilag 1. Den endelige beslutning om påbud træffes af Byrådet.

 At 2) At Teknik og Miljø gennemfører høringsprocesser og herefter, såfremt det er nødvendigt, udsteder påbud om pesticidfri drift i de udpegede boringsnære beskyttelsesområder. Påbud udstedes efter miljøbeskyttelseslovens § 24 på matrikler vist i bilag 2.

 At 3) [adresse] beslutter, at udgifter til erstatning for tab som følge af påbud efter miljøbeskyttelseslovens § 26 a afholdes af de vandforsyningsanlæg, der har fordel af indsatsen iht. miljøbeskyttelseslovens § 64 a.

### Sagens forløb

03-12-2015 Borgmesterens Afdeling
Fremsendes til Magistraten.
 Borgmesterens Afdeling har ingen bemærkninger til indstillingen.
 07-12-2015 Magistraten
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet tiltræder Magistratsafdelingen for Teknik og Miljøs indstilling af 17. november 2015.

 Emil Jacobsen tog forbehold.
 16-12-2015 [adresse]
Sagens behandling blev udsat i byrådets møde den 16. december 2015
 20-01-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. januar 2016.
 25-01-2016 Teknisk Udvalg
Sagens behandling udsat.
 08-02-2016 Teknisk Udvalg
Rita Jepsen, Margit Lund, Kristian Holst, Asger Søndergaard og Bøje Kjær kunne tiltræde indstillingen i overensstemmelse med Magistratens anbefaling.

 Stephan Ravn tog forbehold med henblik på en nærmere drøftelse i byrådsgruppen.

 Rolf Bech kunne ikke tiltræde indstillingen.
 24-02-2016 Aarhus Byråd
Beslutning ikke frigivet